I Was Born to Love You

I Was Born To Love You הוא שיר משנת 1985 שנכתב ובוצע על ידי פרדי מרקיורי ונכלל באלבום סולו שלו Mr. Bad Guy. לאחר מותו של מרקיורי בשנת 1991, קווין עיבדו מחדש את השיר לטובת אלבומם Made in Heaven שיצא בשנת 1995, כשיתר חברי הלהקה ניגנו את החלקים האינסטומנטליים שלהם בתוך השיר המקורי והפכו את השיר מסגנון של דיסקו לסגנון של רוק. הגרסה של קווין מהאלבום Made in Heaven כוללת גם קטעי שירה של פרדי מרקיורי מהשירים "A Kind of Magic" ומ-"Living on My Own".

השיר בוצע לראשונה בהופעה חיה בסיבוב ההופעות של שנת 2005 ביפן שבוצע ביחד עם פול רודג'רס, בריאן מיי ורוג'ר טיילור בגרסה אקוסטית. השיר גם בוצע במהלך סיבוב ההופעות של קווין ואדם למברט בקוריאה הדרומית וביפן וזו הייתה הפעם הראשונה בה נעשה שימוש של להקה לביצוע השיר.

הקליפים
הקליפ בגרסה המקורית בביצועו של פרדי מרקיורי בוים בידי דייוויד מאלט, וצולם באולפני Limehouse ההרוסים בלונדון. הקליפ נערך כוריאוגרפית בידי ארלן פיליפס, והראה את מרקיורי שר מול קיר של מראות, ואז רץ דרך בית עם אישה (דבי אש), לפני שהוא רוקד על דוכן. הסרטון לגרסה של Made in Heaven בוים בידי ריצ'רד הסלופ עבור מכון הסרטים הבריטי ונכלל ב-Made in Heaven: The Films. הגרסה בשיר מראה דיירים בדירה בריטית עירונית. זוגות מתנשקים, ילדים משחקים ונערים גונבים והורסים מכונית בסרט מונוכרומי. האודיו משתמש גם בעריכת הוויניל. עבור ההוצאה המחודשת של 2004, נוצר סרטון המשלב קטעים של סרטון סולו מקורי של מרקיורי מהקליפ המקורי עם קטעים של קווין בהופעה חיה באצטדיון ומבלי בתוספת סרטון השיר שלו "Living on My Own". הקליפ נכלל ב-Queen Jewels, ב DVD של הלהיטים הגדולים משנת 2004, ובמהדורה היפנית של הסרט התיעודי Days of Our Lives.

הופעת השיר במדיות אחרות
השיר הופיע במספר פרסומות בטלוויזיה, בעיקר ביפן. הגרסה המקורית שהוקלטה על ידי מרקורי הופיעה בפרסומת לטלוויזיה של של חברת הקוסמטיקה היפנית Noevia באמצע שנות ה-80. הגרסה של קווין שוחררה כסינגל באופן בלעדי ביפן בפברואר 1986, מאחר שהשיר שימש בפרסומת טלוויזיה עבור Kirin Ichiban Shibori, אחד המשקאות הנמכרים ביותר במדינה, שהופק על ידי מבשלת קירין (kirin). השיר הפך להיות הראשון של קווין שנכנס למצעד היפני, מאז השיר "Teo Torriatte (Let Us Cling Together)", שיצא בשנת 1977. בשנת 2004 הגרסה של קווין שימשה את סדרת הדרמה היפנית המצליחה Pride בכיכובם של טקויה קימורה ויוקו טאקאוצ'י. Jewels, אלבום האוסף המחובר של קווין שיצא רק ביפן, כולל בתוכו את "I Was Born to Love You". במלזיה, הגרסה של מרקיורי ששומשה בגרסה אחרת, שימשה את חברת אסטרו (Astro) בפרסומות בטלוויזיה כדי לקדם את הסיקור שלהם למונדיאל 2018. לפרסומת, שהוזמנה על ידי הסוכנות Dentsu LHS Malaysia ונוצרה על ידי Pesona Pictures Indonesia, יש גם גרסה לא בשימוש, שהשתמשה בגרסה של קווין לשיר.

קרדיטים
פרדי מרקיורי - שירה, פסנתר, סינתיסייזר, Synclavier.
פרד מנדל - סינתיסייזר, גיטרת רית'ם.
פול וינסנסט - גיטריסט ראשי.
קורט קרס - תופים.
סטפן וינסנט - גיטרה בס, Fairlight CMI.
ריינהולד מק - Fairlight CMI, Synclavier.

גרסת קווין
פרדי מרקיורי - שירה וזמר רקע, פסנתר וכלי מקלדת.
בריאן מיי - גיטרה חשמלית, כלי מקלדת.
רוג'ר טיילור - תופים, כלי הקשה.
ג'ון דיקון - גיטרה בס.

קישורים חיצוניים

שירי 1985
סינגלים מ-1985
סינגלים מ-1996
סינגלים מ-2004
שירי קווין
שירים שהתפרסמו לאחר מות מבצעיהם
שירים באנגלית
שירי דיסקו
שירי פופ רוק
סינגלים שהגיעו למקום הראשון במצעד הבין-לאומי של אוריקון
סינגלים בהוצאת הוליווד רקורדס